cyanic-selkie/wikianc huggingface dataset:
דלתא איירליינס
התרחבות בינלאומית
ב-1997, דלתא הייתה חברת התעופה הראשונה שהטיסה יותר מ-100 מיליון נוסעים בשנה קלנדרית, מחזור המכירות שלה היה 13.9 מיליארד דולר ורווח נקי הסתכם ב-934 מיליון דולר. באותה שנה, החלה דלתא להרחיב את הנתיבים הבינלאומיים שלה לאמריקה הלטינית.
משבר ופשיטת רגל
לאחר פיגועי 11 בספטמבר, סבלה החברה מהפסדים, על רקע גידול בהוצאות על אבטחה וביטוח, וירידה בתנועת הנוסעים. היא הפסידה 1.22 מיליארד דולר בשנת 2001. במרץ 2002 הודיעה שהיא מפסיקה לשלם עמלות לסוכנויות נסיעות, באוקטובר 2002 הודיעה על פיטורי 8,000 עובדים, ובסך הכל באותה שנה קיצצה כרבע מכוח האדם שלה.
ב-2003 השיקה החברה את Song, חברת לואו-קוסט, במטרה להתמודד עם התחרות הגוברת בענף. בספטמבר 2004 הודיעה על פיטורי 7,000 עובדים נוספים. במרץ 2005, הודיעה כי תחדל לספק ארוחות לנוסעים ברוב טיסותיה ביבשת אמריקה.
ב-14 בספטמבר 2005, החברה הגישה בקשה לפשיטת רגל, תוך שהיא מציינת את עליית עלויות הדלק כגורם המרכזי. הוא יצא מפשיטת רגל באפריל 2007, לאחר תוכנית הבראה, ומניותיה נרשמו מחדש בבורסת ניו יורק. במקביל באותה עת הדפה ניסיון השתלטות עוינת מצד חברת יו אס איירוייז.
מיזוג עם נורת'ווסט איירליינס
ב-14 באפריל 2008 הודיעו חברות דלתא ונורת'ווסט איירליינס כי נורת'ווסט איירליינס תתמזג עם חברת דלתא איירליינס ושם החברה המאוחדת יישאר דלתא איירליינס. בסוף אוקטובר אותה שנה אושר המיזוג ובעקבותיו הפכה חברת דלתא איירליינס החדשה לחברת התעופה הגדולה בעולם לאותה תקופת זמן. על פי התחזיות יהיו לחברה הכנסות של 35 מיליארד דולר. לחברה המאוחדת צי מטוסים המונה 724 מטוסים הטסים ל-390 יעדים ב-67 מדינות ומועסקים בה כ-75,000 עובדים.
באוקטובר 2010 הוגדרה החברה כאחד ממקומות העבודה הטובים ביותר לקהילה הגאה.
ב-2019 הנהיגה החברה נגישות בטיסה לחירשים וכבדי שמיעה, והכשירה חלק מצוותה לתקשורת בשפות סימנים שונות.
משבר הקורונה
בעקבות מגפת הקורונה סבלה החברה מירידה חדה בפעילותה. בחודשים הראשונים של המגפה כ-500 מעובדי החברה נדבקו בקורונה, עשרה מהם מתו. באפריל 2020 החלה לחסום את מושבי האמצע במטוסיה, כדי לרווח בין הנוסעים לצורך סיפוק מרחב בטיחות בזמן מגפת הקורונה. ברבעון השני של 2020, הפסידה החברה 5.7 מיליארד דולר. ההכנסות ברבעון צנחו ב-88% ביחס לשנה הקודמת והסתכמו ב-1.47 מיליארד דולר בלבד. באוקטובר 2020 הודיעה כי תמכור כרטיסים למועדון הלקוחות תמורת טיסות עתידיות במועד לא ידוע, שהתמורה תשמש כביטחונות לאיגרות החוב שלה. בדצמבר 2020 הודיעה החברה שיצרה רשימה שחורה של נוסעים המסרבים לחבוש מסכות פנים, הנוסעים שנכנסו לרשימה לא היורשו לעלות לטיסות החברה. הנוהל היה תקף עד סוף מרץ 2021.
בקיץ 2021 הודיעה שפעילותה החלה לחזור לרמתה קודם למגפה.
צי המטוסים
צי המטוסים של החברה נכון לאוגוסט 2023:
ב-31 באוקטובר 2020 הוציאה החברה את הבואינג 777-200 האחרון משורותיה.
מחלקות טיסה
ב-2015 שדרגה ומיתגה דלתא את מחלקות הטיסה שלה (זמינות ופרטים מדויקים משתנים לפי מסלול וסוג מטוס).
דלתא אחת (Delta One) המוצר המוביל במחלקת העסקים של החברה, זמין בטיסות בינלאומיות ארוכות טווח, כמו גם שירות חוצה ארצות הברית מניו יורק JFK ללוס אנג'לס, סן פרנסיסקו וסיאטל/טקומה.
Delta One כולל מקומות מושבי מיטה-שטוחה בכל סוגי המטוסים, וגישה ישירה למעבר מכל מושב. מושב זה הוכנס לשימוש כל צי מטוסי הבואינג מדגם 747-400 שלה ב-2012 ומאז הוכנס לכל שאר הדגמים.כל המושבים מצוידים גם במערכת בידור אישית לפי דרישה, יציאות חשמל אוניברסליות, מנורת קריאה ניתנת להזזה ושולחן מתקפל. השירות כולל גם ארוחות שף, כיבוד, משקאות אלכוהוליים, ערכת אבזור, מצעי פרימיום וגישה ל-Sky Club לפני הטיסה.
פרימיום סלקט (Premium Select) באפריל 2016 הודיע מנכ"ל דלתא, אד בסטיאן, כי תתווסף מחלקת פרימיום אקונומי חדשה, שמאז שונה שמה ל-Premium Select. בתא הנוסעים כלול מרווח רגליים נוסף; משענות רגליים מתכווננות; מושב עם רוחב נוסף. המחלקה נכנסה לראשונה למטוסי בואינג 757, שטסים בקווים טרנס-אטלנטיים כפרימיום סלקט. גם הA330-900neo של דלתא, שנמסר ב-2019, מציע מחלקת פרימיום סלקט. בשנת 2021, החלה דלתא להתאים מחדש רבים ממטוסי ה-767-300ER ומעלה A330 למחלקת פרימיום סלקט.
מחלקת תיירים (Economy Class)
מחלקה זו פועלת בכל מטוס, ומציעה לנוסעים חיבור ל-USB לכל מושב ברוב המטוסים. כמעט בכל המטוסים הנוסעים יכולים להשתמש במערכות בידור אישיות.
מחלקת תיירים משודרגת (+Economy Comfort)
מחלקה זו היא גרסה משודרגת של מחלקת התיירים. יש מרווח גדול יותר בין מושב למושב וכן הטיית גב מושב גדולה יותר ב-35% ממחלקת התיירים הרגילה. מתחת לכל מושב קיים חיבור לחשמל. שדרוג למחלקה זו נע בין 15$ לטיסות קצרות טווח עד 120$ לטיסות ארוכות טווח (לכל כיוון).
בידור בטיסה
החברה הציגה לראשונה את רשת הWi-Fi שלה בטיסה מלוס אנג'לס לאטלנטה, בחודש מרץ 2014.
החברה הצהירה כי עד סוף שנת 2015, כל מטוסיה יהיו מצוידים בשירות, ואפילו מטוסי הבואינג 747 של החברה, שהודיעה שיוצאו בהדרגה משירותם בחברה.
כל מטוסי הבואינג 777, והאיירבוס A330 כבר מצוידים בשירות.
פעילות החברה בישראל
החברה נכנסה לראשונה לפעילות בישראל בשנת 1984, כאשר מינתה את חברת תש"ת, חברת בת של אל על שעסקה בתיירות ובשירותי תעופה, לנציגתה בישראל. באותה תקופה לא הייתה ל"דלתא איירליינס" פעילות בקוי טיסות בינלאומיים מחוץ ליבשת אמריקה (למעט קו ללונדון). ועיקר הפעילות בישראל היה שיווק טיסות המשך וטיסות פנים בארצות הברית ללקוחות ישראלים.
ב־3 בנובמבר 1991 ביצעה את הטיסה הראשונה שלה לישראל, לאחר שרכשה חלק מהפעילות הביינלאומית של "פאן אמריקן וורלד איירווייז" ("פאן-אם") שפשטה את הרגל. בשלב הראשון הפעילה שלוש טיסות בשבוע בקו ניו־יורק-נמל התעופה בן-גוריון במטוס איירבוס המכיל 192 מקומות ישיבה, שביצע גם חניית ביניים בפריז. עם התחלת פעילותה בישראל הפסיקה דלתא לעבוד עם חברת תש״ת, של אל על, ורוב עובדי חברת פאן־אם בישראל עברו לעבוד בחברת דלתא. ביוני 1992 החלה להפעיל טיסה יומית לישראל.
בדצמבר 1992 אירע תקרית בה אזרח האמריקני מלואיזינה הגיעה בטיסת "דלתא איירליינס" שמטענו נמצאו רובה אמ־l6, אקדח, שש מחסניות, 150 כדורים וסכין קומנדו. המטען שלו לא נבדק בכניסה והוא נעצר על ידי המשטרה, רק לאחר שהיה בדרכו חזרה לארצות הברית. ב-1996 הפסיקה את טיסותיה לישראל, לאחר שהטיסות שהופעלו במטוס בואינג 767, הצריכו עצירת ביניים בפריז ולא היו אטרקטיביות לעומת טיסות ישירות. באוגוסט 2000, חתמה על הסכם שותפות קוד עם אלעל לשיווק טיסות המשך פנימיות בתוך ארצות הברית.
ביוני 2001 חזרה החברה להפעיל טיסה יומי לישראל במטוס ממקדונל דאגלס MD-11. אך ביטלה מספר טיסות עקב אירועי האינתיפאדה השנייה. לאחר פיגועי 11 בספטמבר 2001, הפסיקה החברה את טיסותיה לישראל. בדצמבר 2001 הודיע שלא תחדש את הקו לישראל. בעקבות הפסקת הפעילות, הגישה חברת "ענדל תעופה והשקעות", שהייתה נציתה בישראל תביעה עם זאת הרחיבה "דלתא איירליינס" את הסכם שותפות הקוד שלה עם אל-על. ביולי 2002, הודיעו אל על ודלתא איירליינס גם על שיתוף פעולה במועדון "הנוסע המתמיד" שלהן. ובינואר 2003 חתמו על הסכם להפעלת טיסות בקוד משותף גם בקו לוס אנג'לס-טורונטו, עם טיסות המשך לישראל.
בדצמבר 2002, השלימה חברת גלובל כנפיים ליסינג (חברת בת של ארקיע), עסקה עם דלתא שבה רכשה והחכירה בחזרה שלושה מטוסי נוסעים מדגם בואינג 757-200. המטוסים הוחכרו חזרה לדלתא איירליינס בחכירה תפעולית ל-11-9 שנים, תמורת כ-400 מיליון שקל.
במרץ 2006 חזרה לפעילות ישירה לישראל עם הפעלת טיסה יומית מאטלנטה לתל אביב. בעת השקת הקו הודיעה גם על חידוש טיסותיה בקו ניו יורק - תל אביב, אולם הקו החל לפעול רק שנתיים אחר כך, במרץ 2008. כחלק מחידוש פעילותה בישראל שכרה משרדים בתל אביב, בנוסף פתחה נציגות ב.
באפריל 2009 מטוסי קרב של חיל האוויר הוזנקו לעבר מטוס של החברה שעמד לנחות בנתב"ג, לאחר שהטייס דיווח בטעות כי המטוס נחטף עקב שגיאה בהפעלת מערכת האבטחה "קוד פוזיטיבי", שנועדה למנוע חטיפת מטוסים ופיגועי טרור. עם כניסתו של המטוס למרחב האווירי של ישראל לא הזדהה כנדרש מול הבקרה הישראלית, עוכב באוויר כעשר דקות. רק לאחר שנוצר קשר עם הטייס הותר לו לנחות.
לפי תוכניות החברה, ביוני 2009 היו אמורות להתווסף 4 טיסות שבועיות נוספות בקו ניו יורק - תל אביב, מהלך שהיה גורם לדלתא להיות החברה האמריקנית בעלת מספר הטיסות הרב ביותר לישראל. אבל, בדצמבר 2008, החברה הודיעה כי ההתרחבות הבינלאומית של החברה מופסקת. כתוצאה מכך, גם תוכנית הוספת הטיסות לישראל נגנזה. עם כניסת חברה אמריקאית נוספת, יו אס איירווייז, לשוק הישראלי ביולי 2009 הטיסה היומית לניו יורק עברה משימוש בבואינג 777-200LR למטוס קטן יותר - בואינג 767-300ER.
ביולי 2009, בעקבות המשבר הכלכלי העולמי דלתא הודיעה על צמצום פעילויותיה בישראל בעונת החורף על ידי הקטנת התדירות בקו אטלנטה - תל אביב משבע טיסות לארבע טיסות בשבוע. עם זאת, החל מקיץ 2010 הכפילה החברה את מספר המושבים בקו היומי מניו יורק באמצעות שימוש במטוס בואינג 747-400 במקום בבואינג 767-300ER, והעלתה את תדירות הטיסות מאטלנטה בחזרה לטיסה יומית במטוס בואינג 777-200LR.
בספטמבר 2011, ביטלה החברה את הקו בין אטלנטה לתל אביב, בגלל חוסר כדאיות כלכלית.
ב-13 ביולי 2014 מטוס בואינג 747-400 של החברה שהיה בדרכו לניו-יורק סבל מתקלה במדפי הכנף אחרי ההמראה, וביקש לחזור לנתב"ג. אמבולנסים וכבאיות הועמדו בכוננות, ובסופו של דבר המטוס נחת בשלום. כמה ימים אחר כך הפסיקה החברה את טיסותיה לישראל בעקבות מבצע צוק איתן והן וחדשו כעבור שלושה ימים.
במאי 2016 הוסיפה החברה 4 טיסות שבועיות לקו תל אביב - ניו יורק. החל מ-17 ביוני 2019 הוסיפה החברה עוד טיסה יומית בקו לניו יורק. במאי 2021 הודיע שתפעיל טיסה יומית שלישית בקו לניו יורק.
בעקבות מגפת הקורונה בישראל, הפסיקה את טיסותיה לישראל לחלוטין למשך כ-4 חודשים עד יוני 2020. בגל השני בתחילת 2021 שוב בוטלו טיסותיה לישראל למספר שבועות.
החל מ-1 בינואר 2021 החלה החברה לבצע את חלק מטיסותיה לישראל במטוס האיירבוס A330-900neo. אך מדי פעם ממשיכה להשתמש במטוס מסוג האיירבוס A330-302.
במאי 2021, בעקבות ירי רקטות לכיוון אזור נתב"ג, ביטלה את טיסותיה לישראל למספר ימים.
במרץ 2023 החזירה החברה את קו נתב"ג–אטלנטה, בתדירות של 3 טיסות שבועיות במטוסי איירבוס A350. החל מחודש אפריל 2023 הגדילה החברה את תדירות הטיסות, ל 7 טיסות שבועיות.
אירועים בטיסות
בדצמבר 2014 דווח שטיסת דלתא מניו יורק אל תל אביב התעכבה עקב נוסעים חרדים שסרבו לשבת ליד אישה. התקרית נפתרה לאחר שנוסע אחר הסכים להחליף מושב עם הנוסעת.
מצעד סוף השנה של בילבורד הוט 100 לשנת 2021
מצעד סוף השנה של בילבורד הוט 100 לשנת 2021 הוא רשימת השירים לסיכום שנת 2021 של הבילבורד הוט 100, שפורסמה ב-2 בדצמבר 2021. דירוג המצעד מבוסס על נתוני השמעות ברדיו ועל נתוני מכירות שנאספו לאורך שנה. כמו כן, הוא מחושב לפי נתוני המכירות שנאספו מה-21 בנובמבר 2020 עד 13 בנובמבר 2021.
פירוקלסט
פירוקלסט או חומר פירוקלסטי הוא כל חומר הנישא באוויר ומקורו בהתפרצות געשית. מקור המילה פירוקלסט מיוונית עתיקה: πύρό פירו- אש, κλαστός קלאסטוס - שבירה.
חומרים פירוקלסטיים כוללים:
פליטת החומרים מתרחשת בדרך של התרוממות עמוד התפרצות מלוע הר הגעש, התפוצצות המשליכה את החומר למרחק רב, זרמים פירוקלסטיים היורדים במדרון הר הגעש או נחשול פירוקלסטי - זרם עשיר בגזים ובעל צפיפות נמוכה היכול להתרומם מעל גבעות ומכשולים אחרים. זרמים ונחשולים פירוקלסטיים המעורבים במים יוצרים להאר - נחשולי בוץ געשי הנעים במהירות גבוהה במורד, סוחפים איתם את כל הנקרה בדרכם ומתקשים כבטון.
החומרים המוצקים הנפלטים מהר הגעש ונופלים לקרקע נקראים טפרה. בתהליך זה נוצרים סלעים פירוקלסטיים כגון טוף ואיגנימבריט (טוף מולחם).
ראו גם
Pyroclast
שמשון הדור
שמשון הדוּר או שמשון השלחופיות (שם מדעי: Helianthemum vesicarium) הוא בן שיח הנפוץ בכל רחבי ישראל. בעל פרחים בצבע לבן, ורוד או ארגמן. עונת הפריחה מינואר ועד מאי.
סלובקיה באירוויזיון
סלובקיה נטלה חלק באירוויזיון כ-7 פעמים החל מהצטרפותה לתחרות ב-1994.
ב-2013, סלובקיה פרשה מהתחרות והיא אינה נוטלת בה חלק באופן סדיר.
1993
סלובקיה ניסתה להצטרף לתחרות כבר בשנת 1993, אך היא לא עברה את הסינון הראשוני שהיה באותה שנה למדינות חדשות שביקשו להצטרף לתחרות. 7 מדינות התחרו אחת בשנייה בתחרות שנקראה "העפלה למילסטריט", בתקווה להיות אחת משלוש המדינות שיקבלו את הניקוד הגבוה ביותר, דבר שיזכה אותן בכרטיס כניסה לאירוויזיון 1993. בתחרות שנערכה ב-3 באפריל 1993 בבירת סלובניה, ליובליאנה, הגיעה סלובקיה למקום הרביעי עם השיר "Amnestia na neveru" ("חנינה לבגידה") שבוצע בשפה הסלובקית על ידי הלהקה אלן, ובכך היא נותרה אחת מ-4 המדינות שלא השתתפו לבסוף באירוויזיון 1993. אל המקום הראשון הגיעה סלובניה עם 54 נקודות, אל המקום השני הגיעה בוסניה והרצגובינה עם 52 נקודות. אל המקום השלישי הגיעה קרואטיה עם 51 נקודות, ואל המקום הרביעי הגיעה סלובקיה עם 50 נקודות. את הרשימה סוגרות אסטוניה (עם 47 נקודות), הונגריה (עם 44 נקודות) ורומניה (עם 38 נקודות).
2009 - 2011
ב-1 בדצמבר 2010 הודיעה סלובקיה כי לא תיקח חלק באירוויזיון 2011 עקב הישגיה הנמוכים, אך גם עקב קשיים כלכליים. כחודש לאחר הודעת הפרישה שלה, פורסמה ב-31 בדצמבר הרשימה הסופית של המדינות שישתתפו באירוויזיון 2011, בהן סלובקיה.
מטען צבע
מטען צבע, בפיזיקת חלקיקים, הוא תכונה פיזיקלית המתקשרת לכוח הגרעיני החזק בתורת הכרומודינמיקה הקוונטית. תכונה זו מאפיינת קווארקים וגלואונים. תכונה זו אנלוגית בצורה מסוימת לתכונה אחרת – המטען החשמלי, אך שונה ממנה בהיבטים טכניים רבים עקב היותו של המודל המתמטי של כרומודינמיקה קוונטית מסובך יותר. לתכונה זו אין קשר לתכונת ה"צבע" המוכרת מחיי היומיום, מה גם שלצבע הנראה אין משמעות בסדרי גודל של גרעין האטום. שם זה נבחר לייצוג תכונה זו היות שלתכונה זו ישנם שלושה "סוגים" בדומה לשלושת צבעי היסוד המוכרים מחיי היומיום – אדום, ירוק וכחול.
בשנת 1964, מעט לאחר שהוצע לראשונה קיומם של הקווארקים, הציע המדען האמריקאי אוסקר גרינברג את קיום תכונה זו כדי להסביר את הסתירה שהתקיימה, לכאורה, עם עקרון האיסור של פאולי.
לפי התורה הכרומודינמית, כל קווארק יכול לקבל אחד משלשה צבעים: אדום (r), ירוק (g) או כחול (b) וכל אנטי־קווארק יכול לקבל אחד מה"אנטי־צבעים" אנטי־אדום, אנטי־ירוק או אנטי־כחול (ar או ag או ab). באופן דומה, מטענו של כל גלואון מורכב משילוב בין שני צבעים, כך שייתכנו 9 צירופים שונים, כאשר בפועל התגלה כי ייתכנו 8 צירופים בלבד.
עודד טירה
עודד טירה (נולד ב-18 בדצמבר 1940) הוא איש צבא ותעשיין ישראלי, שבתפקידו האחרון בצה"ל כיהן כקצין תותחנים ראשי בדרגת תת-אלוף בשנים 1986–1983; נשיא ויו"ר מפעל הזכוכית פניציה אמריקה-ישראל, נשיא התאחדות התעשיינים בשנים 1999 עד 2005.
ביוגרפיה
נולד בשכונת מחנה יהודה שבפתח תקווה בשם עודד טירס, בן יחיד לדב (שהיה מפקד גדוד בחיל התותחנים) ולדינה אולגה לבית מונץ. ב-1959 התגייס לצה"ל והתחיל את שירותו הצבאי בגדוד 403 של התותחנים. לאחר קורס קצינים שובץ בגדוד 404 ולאחר מספר חודשים עבר לשמש מדריך בקורס קציני תותחנים בבית הספר לתותחנות שדה. לקראת סוף שירותו הסדיר עבר קורס צניחה, כיוון שיועד לשרת במילואים בגדוד מרגמות כבדות מוצנח של חטיבה 80. ב-1961 השתחרר בדרגת סגן משנה.
לאחר שחרורו יצא ללימודי הנדסת תעשייה וניהול בטכניון, עבד כמהנדס ייצור במפעל הטקסטיל "צמרון", במפעל המזרנים אליאנס קיסריה, ומנהל ייצור בבית חרושת ויטה. במקביל שירת במילואים במערך המרגמות המוצנח והתקדם עד לתפקיד סמג"ד. במלחמת ששת הימים שירת כקצין קישור ארטילרי בגדוד 71 של חטיבה 55 תחת פיקודו של עוזי עילם, והשתתף בקרב על ירושלים.
במלחמת ההתשה התנדב לשרת כ"נמר" (כינוי לקציני מילואים ששירתו בהתנדבות בקו בר-לב), הוא שימש קצין תצפיות ארטילרי, סגן מפקד ואחראי על הארטילריה במוצב "הלשון". באוקטובר 1970 גויס על ידי קצין התותחנים של פיקוד הצפון, משה פלד (איינזינדלר) וקצין התותחנים הראשי אריה לוי לשירות הקבע במטרה להצטרף למשלחת חיל התותחנים לקראת קליטת תותחי הרומח בצה"ל. יחד עם המשלחת שהה מספר חודשים בפורט סיל שבאוקלהומה ושימש סגן מפקד גדוד הרומח הראשון בחיל, גדוד 55, עד 1972.
ב-1973 סיים לימודים במכללה הבין-זרועית לפיקוד ולמטה ומונה לקצין אג"ם באגד ארטילרי 209, "כידון" של עוצבת סיני. במלחמת יום הכיפורים הגן האגד על קו בר-לב, השתתף בצליחת התעלה ובכיתור הארמייה השלישית. ב-1974 מונה טירה למפקד גדוד 404 והיה אחראי להסבתו מתותחי M-50 לתותחי רוכב. שימש כמפקד קורס קציני תותחנים וקצין אג"ם במפקדת קצין תותחנים ראשי בטרם התמנה ב-1977 למפקד אגד כידון. לאחר לימודים במכללה לביטחון לאומי התמנה למפקד התותחנים של פיקוד הדרום וחבר בוועדה המשותפת לישראל ומצרים לאכיפת הסכם השלום בין המדינות. ב-1982 קודם לדרגת תת-אלוף ומונה למפקד פינוי חבל ימית.
במלחמת לבנון הראשונה כיהן טירה כסגן מפקד עוצבה משוריינת וכסגן ראש מחלקת ההדרכה באגף מטה הכללי. באוגוסט 1983 התמנה לתפקיד קצין תותחנים ראשי, בו שימש עד שחרורו ב-1986.
קריירה אזרחית
לאחר שחרורו החל בקריירה עסקית בחברת פניציה, ב-1989 מונה לנשיא החברה ומ-1999 משמש כיו"ר הדירקטוריון שלה, במסגרת עבודתו בחברה המייצרת זכוכית שטוחה, הוביל הקמת מפעל חדש באזור התעשייה שבציפורי שתוצרתו מיועדת ברובה לייצוא, זכה על כך בפרס התעשייה ב-1994 בקטגוריה הכללית. בינואר 1999 החליף את דן פרופר בתפקיד נשיא התאחדות התעשיינים וכיהן במשרה זו עד ינואר 2005. בנוסף לעבודתו בפניציה מנהל את קרן ההשקעות מיילסטונס של המיליארדר האמריקאי ביל דווידסון ובמסגרת זו משמש כדירקטור בחברות הציבוריות ארד ופיברולן.
טירה נישא לשולמית סחרוב (בתו של ישראל סחרוב), נינתו של איש העלייה הראשונה יצחק אייזיק בן-טובים, שנפטרה ביוני 2021. הוא אב לארבעה ילדים. בעל תואר מוסמך בגאוגרפיה מאוניברסיטת חיפה. הוא משמש כיו"ר מועדון המאה של איגוד בוגרי הטכניון וסגן יו"ר עמותת בוגרי המכללה לביטחון לאומי. זכה ב-2008 בפרס מיוחד על מפעל חיים של לשכת המהנדסים. ב-2012 נבחר ליו"ר הוועד המנהל של מכון וינגייט. הוא חבר הוועד המייעץ של תנועת הביטחוניסטים.
טירה יצא נגד הענקת פרס ישראל לזאב שטרנהל לאור תמיכתו בסרבנות. בעימות מתוקשר אחר פרסם מודעת ענק בעיתון מעריב בה יצא במילים חריפות כנגד יהונתן גפן, בעל טור בעיתון, על רקע ביקורתו של גפן בטורו על מבצע עופרת יצוקה.
בשנת 2006 ייסד טירה יחד עם אנשי חינוך, אישי ציבור, אנשי עסקים ואנשי אקדמיה את המכון למנהיגות העתיד. הוא ממייסדי מועצת הביטחון לישראל
ב-2014 מונה ליו"ר המועצה הלאומית לספורט, גוף חדש שהוקם בשנה זו ותפקידו לגבש מדיניות כוללת וארוכת טווח לספורט בישראל. במהלך הישיבה הראשונה של המועצה שחלה זמן קצר לאחר זכייתה של מכבי תל אביב ביורוליג, אמר טירה כי מכבי שיחקה עם "חמישה כושים", אמירה שעוררה סערה בשל תוכנה הגזעני.
בשנת 2015 יצא לאור ספרו האוטוביוגרפי "ללכת עם האנשים: סיפור חיים של מנהיגות" (הוצאת מטר).
טירה הוא חבר תנועת הביטחוניסטים.
דיאנה, נסיכת ויילס
דיאנה, נסיכת ויילס; ליידי דיאנה פרנסס ספנסר (באנגלית: Diana, Princess of Wales; Lady Diana Frances Spencer; 1 ביולי 1961 – 31 באוגוסט 1997) בת לאצולת בית ספנסר, הייתה אשתו הראשונה של צ'ארלס, נסיך ויילס (לימים המלך צ'ארלס השלישי) מ-1981 עד לגירושיהם ב-1996, ואמם של היורש הראשון בסדר הירושה לכתר הבריטי, הנסיך ויליאם ושל הנסיך הארי.
בין נישואיה לנסיך צ'ארלס ב-1981 ועד מותה בתאונת דרכים בפריז ב-1997 הייתה דיאנה אחת הדמויות הציבוריות המוכרות, המצולמות והאהובות ביותר בממלכה המאוחדת ובעולם. התקשורת העולמית כינתה אותה פעמים רבות בכינויי החיבה "ליידי די", "הנסיכה די", או "מלכת הלבבות".
ביוגרפיה
דיאנה נולדה לבית ספנסר בסאנדרינגהאם שבנורפוק, אנגליה. היא הייתה הצעירה בבנותיהם של אדוארד ג'ון ספנסר ואשתו פרנסס, מצאצאי צ'ארלס הראשון, מלך אנגליה. בשנת 1975, עם מותו של סבה מצד אביה, אלברט אדוארד ג'ון ספנסר, ירש אביה את תוארו בתור הרוזן ספנסר השמיני והפך ללורד. דיאנה קיבלה את תואר-הכבוד "ליידי".
דיאנה סבלה רבות כתוצאה מהמתח בין הוריה שהוביל לגירושיהם, ולאחר שהועברה למשמורת אביה שהתחתן בשנית, גם מערכת היחסים שלה עם אימה החורגת הייתה קשה. את ילדותה תיארה כלא מאושרת ולא יציבה. היא התחנכה בנורפוק ובפנימייה בקנט, שם נחשבה לתלמידה מתחת לממוצע מבחינה אקדמית, אך התבלטה במוזיקה וספורט. בגיל 16 השלימה את השכלתה בבית-ספר יוקרתי ברוז'מון (Rougemont) שבשווייץ.
שנות נישואיה
בשנת 1977 יצא צ'ארלס, נסיך ויילס לתקופה קצרה עם ליידי שרה ספנסר, אחותה הגדולה של דיאנה. חיי האהבה של צ'ארלס עוררו מאז ומתמיד את סקרנותה של העיתונות, ושמו נקשר עם כמה נשים, ביניהן מאהבתו קמילה פרקר בולס, שהייתה נשואה לאחר. היות שעבר את גיל ה-30, הופעל עליו לחץ הולך וגובר להינשא. ואולם, היות שהיה הנסיך מוויילס והמלך-לעתיד, כלתו של צ'ארלס הייתה צריכה להיות בעלת אילן יוחסין ללא דופי, ופרוטסטנטית (אם כי החוק דורש רק שלא תהיה קתולית). ארמון בקינגהאם הודיע על דבר אירוסיהם ב-24 בפברואר 1981.
החתונה התקיימה בקתדרלת סנט פול בלונדון ב-29 ביולי 1981, לעיני 3,500 אורחים (ביניהם קמילה) וכ-750 מיליון צופי טלוויזיה בעולם כולו. דיאנה הייתה לאנגלייה הראשונה הנישאת ליורש העצר מאז 1659, אז התחתנה הליידי אן הייד עם הדוכס מיורק, לימים המלך ג'יימס השני. לאחר הנישואין זכתה בתואר "הנסיכה מוויילס".
ב-21 ביוני 1982 נולד לצ'ארלס ודיאנה בנם הבכור הנסיך ויליאם. באחד מהראיונות שנתנה, שפורסם לאחר מותה, סיפרה כי בזמן הריונו של ויליאם השליכה עצמה במורד גרם מדרגות, והמלכה המזועזעת גילתה אותה שם. לאחר לידת ויליאם, סבלה דיאנה מדיכאון לאחר לידה. מאוחר יותר התפתחה אצלה הפרעת אכילה בולימיה, והיא אף ניסתה להתאבד. ב-15 בספטמבר 1984 נולד לצ'ארלס ודיאנה בנם השני הנסיך הארי.
למרות ניסיונות להסתיר את העובדה שנישואי הזוג עלו על שרטון, החל מ-1987 החלה התקשורת העולמית לדון בכך באינטנסיביות, ובעיקר הצהובונים הבריטיים, שניסו לדלות פרטים ותמונות מחייהם האישיים של בני הזוג. צ'ארלס חידש את יחסיו עם פרקר בולס, ודיאנה פיתחה רומן עם ג'יימס יואיט. אף על פי שהרומן בין דיאנה ויואיט החל רק לאחר לידתו של הארי, נפוצו שמועות שיואיט, ולא צ'ארלס, הוא אביו של הארי, משום שהארי דומה ליואיט יותר מאשר לצ'ארלס. בני הזוג הרבו לשוחח עם העיתונות דרך ידידים, כשהם מאשימים זה את זה בניאוף.
בשנת 1992 הצטלמה דיאנה לבדה על ספסל בטאג' מהאל, בתמונה שהמחישה את הקרע שהתרחש בנישואיה לנסיך צ'ארלס. 24 שנים מאוחר יותר הצטלם בנם ויליאם עם רעייתו קתרין על אותו הספסל בדיוק. צ'ארלס ודיאנה נפרדו ב-1992, אך הגירושין קיבלו תוקף סופי רק באוגוסט 1996.
מפעלי צדקה
דיאנה התפרסמה בזכות תמיכתה במפעלי צדקה. בלטה פעילותה הנמרצת נגד השימוש במוקשים נגד אדם, והפחתת הסטיגמה השלילית שדבקה בחולי איידס.
בשנת 1983 הייתה דיאנה הנשיאה של ולמדה את שפת הסימנים הבריטית.
באפריל 1987 הייתה דיאנה לאישיות הציבורית המפורסמת הראשונה אשר צולמה כשהיא נוטלת את ידו של חולה איידס מאושפז. בדצמבר 2001 ביטא ביל קלינטון את תרומתה לשינוי דעת הקהל אודות חולי איידס, במסגרת "הרצאות ע"ש דיאנה, הנסיכה מוויילס, על איידס", באמרו:
ביקורה המתוקשר ביותר, ככל הנראה, למטרות צדקה, התקיים בינואר 1997, כאשר ביקרה באנגולה את קרן HALO, ארגון לפירוק מוקשים. העולם כולו ראה את דיאנה מסיירת בשדה מוקשים, בקסדה ובשכפ"ץ. באוגוסט של אותה שנה ביקרה בבוסניה עם ג'רי וייט וקן רוטרפורד מארגון נפגעי המוקשים Landmine Survivors Network. בפעילותה נגד מוקשים הדגישה את הפגיעות שהם גורמים, לרוב לילדים, זמן רב אחרי שהסכסוך שבעטיו הונחו כבר הסתיים.
השפעתה על ממשלת הממלכה המאוחדת ומדינות אחרות זכתה להכרה כאשר חתמו על הסכם אוטווה בדצמבר 1997 (לאחר מותה), הסכם בו הוטל איסור בינלאומי על השימוש במוקשים נגד אדם.
מותה
ב-31 באוגוסט 1997 הייתה דיאנה מעורבת בתאונת דרכים במנהרה ברחוב Pont de l'Alma בפריז. עימה ברכב היו בן-זוגה דודי אל-פאיד, בנו של המיליונר המצרי-בריטי מוחמד אל-פאיד, הבעלים של חנות "הרודס" בלונדון, נהגם הנרי פול, ושומר ראשו של אל-פאיד, טרבור ריז-ג'ונס.
הנהג הגה תוכנית שתמנע היתקלות בצלמי פפראצי. על פי התוכנית, תצא בתחילה מכונית דומה מהמלון, והצלמים ירדפו אחריה. לאחר מכן הם ייצאו, ויסעו בדרך אחרת.
בשעת לילה מאוחרת של שבת, ה-30 בחודש, אכן יצאה מכונית ה"פיתיון" ממלון ריץ שבפלאס ונדום בפריז, ונסעה לכיוון אחר, כשעדר של צלמים בעקבותיה. לאחר מספר דקות יצאו דיאנה ואל-פאיד, ונסעו לאורך גדתו הצפונית של נהר הסן. רק אופנוען ושבעה צלמים, בכמה כלי רכב, יצאו בעקבותיהם.
בשעה 00:25 נכנסה מכונית המרצדס שלהם למנהרה תחת ה-Place de l'Alma. בכניסה למנהרה פגעה המכונית בצידה בקיר הימני. היא סטתה לנתיב השמאלי והתנגשה חזיתית באחד העמודים התומכים בגג, הסתחררה ונעצרה. בעוד הנפגעים שוכבים במכונית ההרוסה, פצועים קשות, התקרבו אליהם כמה מן הצלמים והמשיכו לצלם.
דיאנה חולצה מהרכב בעודה בחיים, ונלקחה באמבולנס לבית חולים סמוך. אף על פי שנעשו מאמצים להצילה, היא סבלה מחבלות פנימיות חמורות, ובשעה 04:00 באותו בוקר הודיעו הרופאים על מותה. לאחר זמן מה נודע כי היחיד ששרד בתאונה היה שומר הראש של דודי אל-פאיד, טרבור ריז-ג'ונס. הלווית הנסיכה נערכה ב-6 בספטמבר, והיא נקברה באחוזת משפחתה במחוז נורת'האמפטונשייר.
ב-1999 הגיעה חקירה צרפתית למסקנה כי רכב נוסף בא במגע עם המרצדס במנהרה, פיאט אונו לבנה; אך הרכב הזה לא נמצא מעולם, ונהגו לא התייצב. במקור דיווחו כלי התקשורת כי מהירותה של המכונית בעת ההתנגשות בעמוד הייתה מעל 190 קמ"ש, ושמחט מד-המהירות נתקעה על מספר זה. אך מאוחר יותר הודיעו חוקרי התאונה כי המהירות בעת ההתנגשות הייתה בסביבות 95–110 קמ"ש, וכי למרצדס לא הייתה כלל מחט במד-המהירות. אך ברור כי המכונית נסעה הרבה מעל המהירות המותרת (50 קמ"ש בלבד), ובכל מקרה יותר מן הסביר במנהרה זו.
בנובמבר 2003 זוכו כריסטיאן מרטינז ופאבריס שאסרי, הצלמים אשר צילמו את הנפגעים לאחר התאונה, מאשמת הפרת חוקי הפרטיות הצרפתיים.
ב-6 בינואר 2004 נפתחה חקירה על נסיבות מותה של דיאנה על ידי מייקל בורגס, הפתולוג של משפחת המלוכה. דו"ח שפורסם במסגרת החקירה קבע כי אין בסיס לטענה שדיאנה נרצחה, וכי התאונה שבה נהרגה הייתה "תאונה טראגית".
תוארה
התואר "הנסיכה דיאנה", אף על פי שהיה בשימוש נרחב על ידי הציבור והתקשורת, הוא שגוי, כיוון שעלול להשתמע מכך שדיאנה נולדה כבת למשפחת המלוכה (כמו הנסיכה מרגרט). דיאנה עצמה הקפידה לתקן את מי שכינה אותה בתואר זה. קידומת הכבוד 'הוד מעלתה המלכותית' נשללה ממנה לאחר גירושיה, כשם שנשללה מאוחר יותר משרה, דוכסית יורק, עם גירושיה מהנסיך אנדרו.
הנצחה
מספר אתרי הנצחה הוקמו לזכרה של הנסיכה דיאנה - העיקרי שבהם הוא המזרקה לזכר הנסיכה דיאנה שהוקמה בהייד פארק שבמרכז לונדון, דרומית לאגם הסרפנטין. מיזמי הנצחה נוספים הם גן המשחקים על שם הנסיכה דיאנה ומסלול ההליכה על שם הנסיכה דיאנה. לדוגמה, האמנית אליסון ג'קסון פרסמה בשנת 1999 סדרת תמונות בשחור-לבן בהן מוצגות דמויות הדומות לנסיכה דיאנה במצבים שונים - חובקת תינוק, מציגה אצבע משולשת ועוד.
פסל "להבת החירות" (בצרפתית: Flamme de la Liberté) שהוקם בפריז בשנת 1989 כהעתק של הלהבה בקצה הלפיד שבפסל החירות, נמצא מעל המנהרה שבה מצאה הנסיכה דיאנה את מותה. מאז מותה הפך הפסל בפועל כאתר זיכרון לנסיכה דיאנה.
ב-1 ביולי 2021, יום הולדתה ה-60, נחנך פסל בדמותה של דיאנה בגן האהוב עליה בארמון קנזינגטון. לכבוד הטקס עוצב הגן מחדש ונשתלו בו כ-4000 פרחים חדשים.
את דמותה של דיאנה גילמו בין היתר השחקנית נעמי ווטס בסרט "דיאנה", וג'נבייב או'ריילי, איימי סקומבה ואמה קורין בסדרה "הכתר".
וגנר (מכתש פגיעה)
מכתש וגנר הוא מכתש פגיעה בקוטב הדרומי של כוכב חמה אשר קרוי על שמו של המלחין, תאורטיקן המוזיקה והמסאי הגרמני ריכרד וגנר. האיגוד האסטרונומי הבינלאומי הכריז על שמו של המכתש ב-1976. המכתש ממוקם ליד מכתשי הפגיעה באך (הקרוי על שמו של המלחין הגרמני יוהאן סבסטיאן באך) ושופן (הקרוי על שמו של המלחין והפסנתרן הפולני פרדריק שופן).
יחסי סרי לנקה–צרפת
יחסי סרי לנקה–צרפת הם היחסים הדיפלומטיים הרשמיים שבין הרפובליקה הדמוקרטית הסוציאליסטית של סרי לנקה לבין הרפובליקה הצרפתית.
סקירה כללית
על פי משרד החוץ הצרפתי: "הרשויות הצרפתיות וסרי לנקה מקיימות דיאלוג שוטף בנושאים פוליטיים וכלכליים."
שר החוץ של סרי לנקה, מנגלה סמארוואירה, ביקר בפריז ביוני 2016 ונפגש עם עמיתו, עם שר המדינה לסחר חוץ, התפוצות והתיירות, ועם שר המדינה לפיתוח התרבות הצרפתית.
פרידריך אוגוסט הראשון, דוכס אולדנבורג
פרידריך אוגוסט הראשון, דוכס אולדנבורג (גרמנית: Friedrich August von Oldenburg; 20 בספטמבר 1711 - 6 ביולי 1785) היה דוכס אולדנבורג בין השנים 1774–1785.
ביוגרפיה
פרידריך אוגוסט נולד ב-20 בספטמבר 1711 בגוטורפ, לכריסטיאן אוגוסט מהולשטיין-גוטורפ, נסיך אויטין ואלברטינה פרדריקה מבאדן-דורלאך, בתם של פרידריך השביעי, מרקיז באדן-דורלאך ואוגוסטה מריה מהולשטיין-גוטורפ. בשנת 1750 מונה פרידריך אוגוסט לבישוף ליבק, וב-21 בנובמבר 1752 התחתן עם אולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט.
בשנת 1762 נרצח פיוטר השלישי, קיסר רוסיה, ובנו פאבל ירש את דוכסות הולשטיין-גוטורפ. בשנת 1773 נחתמה אמנת צארסקויה סלו, ולפיה אוחדו כל נחלות שלזוויג-הולשטיין תחת כריסטיאן השביעי, מלך דנמרק, ואילו פאבל מונה לרוזן אולדנבורג. בדצמבר אותה שנה מסר פאבל על פי בקשת אמו יקטרינה השנייה, קיסרית רוסיה את רוזנות אולדנבורג לפרידריך אוגוסט, שהיה אף הוא נצר לבית הולשטיין-גוטורפ. פרידריך אוגוסט איחד תחתיו את כל נחלות בית אולדנבורג, ובשנת 1774 קיבל את התואר דוכס.
ב-6 ביולי 1785 מת פרידריך אוגוסט, ובנו וילהלם, דוכס אולדנבורג עלה לשלטון במקומו. מכיוון שווילהלם היה נכה ורפה שכל, משל בן דודו פטר, בישוף ליבק כעוצר בשמו.
משפחתו
ב-21 בנובמבר 1752 התחתן פרידריך אוגוסט עם אולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט. לזוג נולדו 3 ילדים:
יוז'ף מארקוש (אלפונזו)
יוֹז'ף מַארְקוֹש (במקור מרקשטיין, היה מוכר בשם הבמה "אַלְפוֹנְזוֹ", בהונגרית: Markos József; בודפשט, 28 בפברואר 1912 – בודפשט, 31 במאי 1987) היה אמן יהודי-הונגרי, שחקן, הומוריסט. אמן הפרודיה, שאהב להשתמש באלמנטים של פנטומימה. הוא פיתח את הופעותיו על הבמה עד לפרט הקטן ביותר.
משפחתו
אביו היה ברטלן מרקשטיין ואמו יוליה שטרן. לאלפונזו נולדו שלושה ילדים. בנו הבכור הוא השחקן - קומיקאי הידוע ג'רג' מארקוש, הומוריסטן, הופיע יחד עם אביו כמה פעמים. בתו הייתה ז'וז'ה מארקוש (1995-1954). בנו הצעיר, אישטוואן מארקוש, גר בקנדה מתחילת שנות ה-90 של המאה הקודמת, למד באוניברסיטה באוטווה ומונטריאל ומאז 2001 מלמד גם בהונגריה ומשמש כמתורגמן מאנגלית ומצרפתית.
ביוגרפיה
כבר כנער היה בעל כוח פיזי רב, אביו היה סוחר עופות יהודי, ובבעלותו היו גם שלושה בתי קפה/מסעדה. בבית הספר היה תלמיד גרוע. הלימודים לא משכו אותו. בגיל 17 סולק מבית הספר לאחר סכסוך קשה עם אחד המורים שלו. סילוקו מבית הספר עורר את טינת אביו ששלח את הנער הסורר לחבר בשטרסבורג, אבל הוא נסע לבסוף לפריז, שם שהה שמונה חודשים ועבד כמכונאי רכב במפעל המכוניות רנו. הוא לא אהב את העיסוק הזה וחזר הביתה והפך לארטיסט בלהקה שפעלה בלונה פארק בבודפשט. עם להקה זו יצא לבולגריה והגיע לסופיה. שם הוצג כ"שור הבלתי מנוצח של הורטובאדי" (ערבת הדשא הטבעית הגדולה ביותר באירופה). הוא ניצח במספר קרבות היאבקות ברחבי בולגריה עד שנוצח על ידי יריב טורקי.
לאחר חזרתו לבודפשט שיחק במועדונים אחדים. חייו הסוערים הובילו אותו בשנת 1935 למצרים לסודאן, ללבנון, לסוריה ולטורקיה - בהם הופיע במועדונים שונים. ב־1937 וב־1938 הגיע לקולנוע האיטלקי, שם שיחק עם מרסל מרסו ועם לואי ארמסטרונג הצעיר וכך הגיע גם לאולימפיה בפריז. במסעותיו רכש ידיעת מספר שפות: גרמנית, איטלקית, צרפתית, רוסית וערבית.
כיהודי, גויס בתחילת 1944 ל"שרות עבודה", אך נמלט והתחבא עד סוף מלחמת העולם השנייה. בשנים לאחר המלחמה שיחק על במות שונות ובעשרות סרטים ובפרסומות, עד יום מותו כמעט בשנת 1987.
USA (ערוץ טלוויזיה)
USA Network הוא ערוץ טלוויזיה בכבלים המשודר בארצות הברית. הערוץ החל לשדר בשנת 1977 ונקרא תחילה ערוץ המדיסון סקוור גארדן. ב-1980 שינה את שמו ל-USA Network. הערוץ נמצא בבעלות תאגיד NBC, ומשדר מגוון של תוכנית טלוויזיה מקוריות, סדרות בשידורים חוזרים המשודרות בסינדיקציה, סרטי קולנוע ומשדרי ספורט (בעיקר טורנירים של גולף וטניס). נכון לשנת 2005 כ-89 מיליון משקי בית היו מנויים לערוץ. החל מאוקטובר 2007 שודר הערוץ גם בגרסת HDTV. ב-2008 זכה הערוץ לאחוזי הצפייה הגבוהים ביותר בשעות השיא מבין כל ערוצי הכבלים בארצות הברית.
ויליאם ג'ייקוב באר
ויליאם ג'ייקוב באר (באנגלית: William Jacob Baer; 29 בינואר 1860 – 21 בספטמבר 1941) היה אמן אמריקאי, שנחשב כצייר המיניאטורות האמריקאי החשוב ביותר.
ביוגרפיה
ויליאם ג'ייקוב באר נולד בסינסינטי, אוהיו ב-29 בינואר 1860. הוא היה חניך ליתוגרפיה בחברת דונלדסון בסינסינטי בין השנים 1876 לבין 1879. באותה תקופה למד בערב בבית הספר לעיצוב מקמיקן אצל לואי רביסו. הוא המשיך את הכשרתו במינכן באקדמיה המלכותית בין השנים 1880 עד 1884, ולמד ציור שמן אצל לודוויג פון לופץ. הוא קיבל מדליות בכל הקורסים שלו, והאקדמיה רכשה את אחד מציורי צבעי המים שלו.
ב־1892 וב-1893 הוא הפך מצייר דמויות לצייר מיניאטורות - הן של דיוקנאות והן נושאים אחרים, בתחילה בחסותו של אלפרד קורנינג קלארק, ועד מהרה באר הפך למיניאטוריסט הנודע ביותר במדינה ועמד בראש ציירי המיניאטורות, תחייה אמנותית שהחלה באותה תקופה. הוא היה הנשיא הראשון של האגודה האמריקאית לציירי מיניאטורות, ניו יורק.
באר הציג ביריד העולמי בשיקגו בשנת 1893. בניו יורק ובתערוכת פריז בשנת 1900 הוענקו לבאר מדליות. הוא גם הציג קבוע באקדמיה הלאומית לעיצוב, ניו יורק, במכון לאמנות בשיקגו ובאקדמיה לאמנות של פנסילבניה.
באר נפטר במזרח אורנג', ניו ג'רזי ב־21 בספטמבר 1941.
שמשון (פירושונים)
{{פירושונים| בספורט: בצה"ל: אחר: אישים:
ראו גם
}}
רשת זרימה קדימה
רשת זרימה קדימה (באנגלית: Feedforward neural network) היא רשת עצבית מלאכותית שבה קשרים בין צמתים אינם יוצרים מעגלים.
רשתות זרימה קדימה היו הסוג הראשון והפשוט ביותר של רשתות נוירונים מלאכותיות. ברשת כזו, המידע זורם רק בכיוון אחד, קדימה, מצמתי הקלט, דרך הצמתי החבויים (באם קיימים) אל צמתי הפלט, ללא מעגלים או לולאות עצמיות.
פרספטרון רב-שכבתי
בפרספטרון רב שכבתי כל נוירון בשכבה אחת מקושר לנוירונים בשכבה הבאה. כל נוירון מקבל ערך על ידי סכום כל הקישורים הנכנסים אליו, ובמקרים רבים הוא מפעיל גם פונקציית אקטיבציה לא-ליניארית כדוגמת סיגמואיד או ReLU.
לפי משפט הקירוב האוניברסלי לכל פונקציה אשר ממפה רצף של מספרים ממשיים לרצף אחר של מספרים ממשיים ניתן למצוא קירוב טוב ככל שנרצה על ידי פרספטרון רב-שכבתי שבו רק שכבה חבויה אחת.
קיימות שיטות רבות לאימון של רשתות רב שכבתיות, הידועה והמוצלחת מביניהן היא מורד הגרדיאנט. בשיטה זו, משווים את ערכי החיזוי של הרשת לתשובות הנכונות ומסיקים את הערך של פונקציית הפסד מוגדרת מראש. לאחר מכן, מזרימים את השגיאה לאחור ומעדכנים את המשקלים של הרשת בהתאם כדי להקטין את פונקציית השגיאה המחושבת במידה מסוימת. לאחר ביצוע של תהליך זה למשך מספר רב של פעמים באופן איטרטיבי, לרוב הרשת תתכנס לערך שגיאה נמוך מספיק, ברגע זה ניתן להגדיר שהרשת למדה. כיוון שרשתות נוירונים מקרבות פונקציות לא-ליניאריות, לא ניתן לפתור אותם באופן אנליטי ולכן משתמשים בשיטת האופטימיזציה של מורד הגרדיאנט. לשם כך מחשבים את הגרדיאנט של פונקציית השגיאה כפרמטר של המשקלים על הרשת, על ידי כלל השרשרת, ולאחר מכן כל משקל מוזז מעט לכיוון ההופכי לגרדיאנט, כלומר הקטנה מרבית של פונקציית השגיאה. זו היא גם הסיבה לכך שכל הרכיבים ברשתות עצביות - ובפרט פונקציית האקטיבציה - חייבים להיות גזירים.
חיים מיכל
חיים (היימן) יוסף מיכל (בלועזית: Heimann Joseph Michael; כ' בניסן תקנ"ב, 12 באפריל 1792, המבורג – ט"ז בסיון תר"ו, 10 ביוני 1846, שם) היה ביבליוגרף, ביבליופיל ואספן של כתבי יד עבריים.
ביוגרפיה
נולד בהמבורג, לר' יוסף. בילדותו למד אצל חותנו לעתיד הרב אלעזר לאזי מברלין בעל משנת דר' אליעזר, רבה של אה"ו.
הוא נמנע מלפרסם אבל הרבה להתכתב עם חכמי דורו, למשל, יהודה ליב דוקעס, פרנץ דליטש, וולף היידנהיים, שלמה יהודה רפפורט, שמואל דוד לוצאטו, וילהלם גזניוס, הרב עקיבא איגר, יום-טוב ליפמן צונץ.
אשתו נפטרה בשנת תקפ"ז (1827). ונישא שנית אשה מהמבורג.
נפטר בפתאומית בשנת תר"ו (1846) ונקבר בגרינדל שבהמבורג.
לוט"ר אילת
לוט"ר אילת (יחידה 7707) היא יחידת השתלטות מובחרת במילואים של צבא הגנה לישראל הכפופה לעוצבת אדום בפיקוד הדרום של צה"ל. היחידה היא יחידת מילואים.
היסטוריה
היחידה הוקמה כיחידת התערבות ביוזמת אלוף פיקוד הדרום מתן וילנאי, במטרה להתמודד עם פיגועי מיקוח במרחב העיר אילת והערבה. לקחי הפיגוע במעלות, הביאו לתובנה כי ייקח זמן לא קצר עד להגעת כוחות מיומנים ליישובים מבודדים במקרה של אירוע פח"ע או במקרה של חטיפת בני ערובה.
לוט"ר אילת היא הגוף הצבאי היחיד שהוקם על ידי לוחמיו ולא להפך – על ידי הצבא. בראשית הדרך לוחמי היחידה הכשירו את עצמם בצורה לא פורמלית ואף רכשו בעצמם את כלי הנשק והאמצעים לביצוע משימתם. דור המייסדים ראה לנגד עיניו ערך מוביל אחד – "הגנה על הבית".
במרוצת השנים "גויסה" היחידה לצה"ל והוצבה תחת אוגדת אדום. תהליך זה של גיוס כלל גם מיסוד מבנה ארגוני, תוכניות אימונים, אמל"ח ואמצעים ובסופם הוגדרה כיחידת התערבות.
באוגוסט 2011, בעקבות חדירת מחבלים מרצועת עזה לישראל דרך חצי האי סיני אשר ביצעו מתקפת טרור משולבת בקרבת אילת ורצחו 6 אזרחים, שוטר וחייל ופצעו עוד כ-30 אזרחים, הוזנקו צוותי הכוננות של היחידה לזירה. לוחמי היחידה, אותם הוביל מפקדה, סא"ל תומר, כמו גם כוחות נוספים של צה"ל והימ"מ שהוזנקו לאזור, לחמו במחבלים והרגו אותם. ב-5 באוקטובר 2012 הוזעקה היחידה לטפל באירוע ירי בבית מלון באילת בו אדם חטף נשק ממאבטח, הרג עובד במלון וירה באחרים. הלוחמים ניסו תחילה לנהל משא ומתן עם היורה, אך לאחר שירה גם לעברם, החלו חילופי אש במהלכם נהרג החמוש.
ייעוד היחידה
היחידה מחזיקה כוננות מיידית 24/7 כל ימות השנה, מתבססת על כוננות צוותי הלוחמים במילואים וערוכה לכל תרחיש בגזרתה.
תחום האחריות והפעולה של היחידה הוא העיר אילת וסביבותיה ומרחב יישובי הערבה.
משמעות סמל היחידה
סמל היחידה מורכב מענן, ברק וכנפיים.
מוטו היחידה הוא "להיות שופך דם האדם ומגינו" (לקוח משירו של אלתרמן "ליל חניה") מייצג את המורכבות והניגוד התמידי בו מתקיימת היחידה, מצד אחד להיות נחוש, נחרץ ועוצמתי אל מול כל אויב ומצד שני לקיים זאת תוך שמירה וללא פגיעה בבני ערובה וחפים מפשע.
מבנה היחידה
היחידה מורכבת משלוש פלגות לוחמות ושתי פלגות סיוע.
ליחידה צוותים לוחמים מקצועיים (מקבילים לצוותים ביחידות מקבילות כגון הימ"מ):
קבלה, מיון והכשרה
היחידה מבוססת על כוחות מילואים בלבד. לוחם ביחידה נדרש לעמוד בתנאי הסף: תושב אילת והסביבה, הכשרת רובאי 3 וקורס פיקודי, או רובאי 5 ומעלה. בוגר קורס אחיד של מערך האבטחה הממלכתי או בוגר יחידות מיוחדות לא צבאיות כגון ימ"מ וימ"ס של משמר הגבול, וכו'.
הליך המיון כולל בדיקת התאמה ראשונית, התאמה ביטחונית וראיון אישי. אלו שעברו את הליך המיון יעברו לשלב הבא, שלב ההקמה.
בשלב ההקמה מוכשרים החניכים כלוחמי טרור. הכשרה זו מתרחשת פעם בשנה. הכשרה זו אורכת כחמישה שבועות וכוללת רכישת מיומנויות מיוחדות בקרב מגע, אקדח, רובה סער וכלל תרגולות היחידה המיוחדות. בסוף ההכשרה יקבע סגל המדריכים האם החניך עומד בכל הדרישות להפוך ללוחם בטרור ביחידה.
עם סיום שלב ההקמה, עובר הלוחם החדש תהליך של חניכה ביחידה בסיומו יהפוך ללוחם מן המניין. לוחמים מתאימים יוכלו לעבור הכשרה נוספת ולהפוך "ללוחם מקצועי" לוחם בעל מיומניות גלישה וטיפוס (קופים), צליפה, פריצה.
בובספוג מכנסמרובע
בּוֹבּסְפוֹג מִכְנָסמְרֻבָּע (באנגלית: SpongeBob SquarePants) היא סדרת אנימציה אמריקאית הומוריסטית שנוצרה על ידי הביולוג הימי והאנימטור סטיבן הילנבורג עבור רשת ניקלודיאון האמריקאית. הסדרה שודרה לראשונה בערוץ ניקלודיאון של ארצות הברית ב־1 במאי 1999. העלילה מתרחשת בעיר התת-מימית הבדיונית "ביקיני בוטום", ומתמקדת בהרפתקאותיהם של ספוג ים בשם בובספוג מכנסמרובע ושל קרוביו. היא נחשבת לאחת מסדרות הילדים הנצפות והמצליחות ביותר בכל הזמנים.
בישראל, הסדרה החלה את שידוריה ב-1 ביולי 2003 עם פתיחת ערוץ ניקלודיאון הישראלי, ומאז משודרת בדיבוב לעברית; בעבר, גרסה מתורגמת שודרה בערוץ בשעות הלילה. החל מאוגוסט 2017 הסדרה משודרת בדיבוב לערבית בערוץ מכאן 33. ב-27 במרץ 2022 הודיעה ניקלודיאון כי הסדרה תחודש לעונה 14.
רקע עלילתי
עלילת הסדרה מתמקדת בספוג ים תיבתי-מלבני וצהוב בשם בובספוג מכנסמרובע, שלעיתים נקלע לצרות באופן לא מכוון. בובספוג מתגורר בעיר תת-מימית בשם "ביקיני בוטום". הוא שוכן בתוך בית עשוי אננס, יחד עם חיית המחמד שלו, גארי החילזון. בובספוג עובד כטבח במסעדת המזון המהיר "הסרטן הפריך". הוא נוטה להרגיז את שכנו בעל האופי הממורמר, התמנון סקווידוויד טנטקלס, ולהיקלע לתסבוכות והרפתקאות שונות יחד עם שני חבריו הטובים: כוכב ים ורוד בשם פטריק סטאר שגר מתחת לסלע עם רהיטים שעשויים מחול, וסנאית חכמה בשם סנדי צ'יקס שיודעת קרטה. מר קראב הוא בעל מסעדת "הסרטן הפריך" ומעסיקו של בובספוג, הידוע בקמצנותו. פלנקטון הוא אויבו המושבע של מר קראב ומנהל את מסעדת הדלי, ומטרתו היא לגנוב את המתכון הסודי לקציצת הסרטן של המקום.
עולמו של בובספוג מכנסמרובע
בובספוג וחבריו חיים בעיר התת-מימית "ביקיני בוטום" אשר שוכנת בתחתית האוקיינוס השקט מתחת לאי המציאותי ביקיני, ובה מתרחשת מרבית עלילת הסדרה. ביקיני בוטום בנויה כעיר מודרנית ומכילה מרכז מסחרי, פרוורים, חופים, שדה תעופה, מערכת אוטובוסים ויריד. סטיבן הילנבורג ציין בעבר כי ביקיני בוטום מבוססת בצורה רופפת על העיר סיאטל. העיר מכילה בתי עסק שונים, לרבות מסעדות, חנויות, מפעלים ובתי אבות (מסעדת הסרטן הפריך בעצמה שוכנת במבנה שהיה בית אבות). העיר בעלת כלכלה יציבה, מערכות חינוך ובריאות, מוסדות ממשלתיים ומערכת אכיפת חוק. העיר מכילה גם אצטדיונים, פארקי שעשועים, מתקני נופש וגני חיות. אמצעי התחבורה העיקרי של תושבי ביקיני בוטום הוא סירות. ביקיני בוטום והאזור הסמוך לעיר מכילים הרים, יערות, אגמים, לגונות, מערות, ערבות, שוניות, נהרות, ואזורים מדבריים שוממים אשר מוצגים לאורך פרקי הסדרה. באופן אירוני, בפרקים רבים בסדרה העלילה מתרחשת בחוף ים, דבר שאיננו הגיוני, שכן העיר שוכנת מתחת למים.
לאורך הסדרה כמעט ולא מופיעים יצורים יבשתיים כגון בני אדם, חרקים וציפורים, פרט לסנדי צ'יקס, פאטצ'י הפיראט (מנהל מועדון המעריצים של בובספוג המופיע במספר פרקים), פוטי התוכי (עוזרו של פאטצ'י הפיראט) ואיש הים ונער הקסם - שני קשישים המגלמים בסדרה גיבורי על בדימוס בעלי תוכנית טלוויזיה משלהם.
מרכיבי קציצת הסרטן
מרכיבי בשר "קציצת הסרטן" אינם נחשפים לצופים, ומהווים סוד מסחרי, אותו מנסה שלדון פנלקטון לגנוב מיוג'ין קראב לאורך הסדרה, וזאת ע"מ שמסעדתו המתחרה תוכל לשגשג. תיאוריות מעריצים בולטות ייחסו את רכיבי קציצת הסרטן לבשר סרטנים (כנרמז על-פי שמה, וכן על-פי עיצוב המסעדה כמלכודת סרטנים), ואף בשר לווייתנים מאימה של פרל, ביתו של הבעלים של המסעדה. השערות אלו קנו להן שביתה בקרב מעריצים, עד שהדבר הביא את יוצרי הסדרה להבהיר כי קציצות הסרטן טבעוניות ואינן מכילות מרכיבים מן החי.
דמויות ראשיות
==== עברה המפוקפק של גברת פאף  ==== במספר פרקים, נזרקות אמירות המרמזות לעבר מפוקפק של גברת פאף. כך, מה שעלה בגורלו של בעלה לא מוזכר, אף שלפי תיאוריות מעריצים זה מצא את דרכו לעיר הצדפים, ויצא ממנה בשלום לאחר בובספוג: הסרט. בשני פרקים נוספים, גברת פאף התבטאה לגבי האפשרות שתידרדר נפשית להזיות, ונמצאה אומרת כי "מוטב שלא תחזור על עברה". בפרק בו גברת פאף גונבת את סירתו של בובספוג, היא מזכירה "אני מקווה שאני זוכרת איך עושים את זה", ומפריחה בלון ומקפלת אותו בצורת כלב. בטרם היא ניגשת לגנוב את סירתו, היא אומרת לעצמה כמתלבטת כי עליה לעבור לעיר חדשה וליצור זהות חדשה, אך אז מכריזה "no, not again", אמירה שממנה נובע כי גברת פאף למעשה משתמשת בזהות בדויה, והגיעה לביקיני בוטום ממקום אחר. רמז נוסף להחלפת הזהות ניתן בפרק ובו נחשפים מיטלטליה הרבים של גברת פאף, וביניהם תיק מסמכים הנושא את הכותרת "גברת פאף", וכן עיתון שעליו הכתבה "deranged boat teacher makes gataway distract authorities with balloon animals" ("מורת שייט מופרעת בורחת ממשמורת, על-ידי הטעיית הרשויות באמצעות בלונים בצורת חיות"), ועליה תמונתה.
תסמינים קליניים
גברת פאף סובלת לא פעם מהזיות, כאשר לכל הפחות סופו של אחד הפרקים בו היא נכנסת לכלא עניינו הזייה בלתי פוסקת. בנוסף, גברת פאף סובלת מהפרעת דחק פוסט-טראומטית, דבר הנחשף כאשר בובספוג פונה אליה בעודה יושבת במסעדה, וזו נכנסת להתקף בו היא בטוחה שהם נוהגים ושחייבים לבלום את כלי הרכב בטרם תיגרם תאונה. בהמשך, נרמז כי גברת פאף סובלת אף מקלפטומניה ומאגרנות כפייתית, משנמצא כי בין מטלטליה חפצים רבים שאינם שייכים לה, וכן כי גנבה את חלזון המחמד של סקווידויד. בפרק ובו בובספוג עורך מסיבה, בעוד האורחים מנהלים שיחות חולין זה עם זה, גברת פאף מנהלת שיחה עם חפץ דומם. גברת פאף אף מנסה להרוג את בובספוג בפרק דרבי ההרס, לאחר שזה לא נהרג בכוחות עצמו.
הצלחה
מאז שידור הפרק הראשון בסדרה "דרוש עובד", הסדרה הפכה ללהיט בארצות הברית ועם הזמן גם בשאר העולם. כיום, הסדרה נחשבת לסדרה המצליחה ביותר של ניקלודיאון, וזכתה בארבעה פרסי אמי. אף על פי שתחילה הסדרה הייתה מיועדת למבוגרים, היא הצליחה בעיקר בקרב ילדים ודמותו של בובספוג נחשבת לאייקון בעולם הילדים ובכלל. הסדרה זכתה לפרסום רב ולחיבת הקהל וזכתה כמה וכמה פעמים בפרס בחירת הילדים של ניקלודיאון. הסדרה שילבה בעונותיה שלל מוטיבים חוזרים, ביניהם: פרד (דג שהופיע מספר פעמים בסדרה ומרבה לצעוק את אמרת הכנף שלו: "הרגל שלי!"), קווין מלפפון הים ועוד.
הסדרה בישראל
בישראל הסדרה עלתה לאוויר ב-1 ביולי 2003 עם פתיחת שידורי ערוץ ניקלודיאון בארץ. במהלך השנים הסדרה תפסה תאוצה והצליחה בדומה לשאר מדינות העולם בהן משודרת הסדרה. בארץ בין היתר נמכרים מוצרים ממותגים של הסדרה, דמויות הסדרה הופיעו על מצרכי מזון שונים, בובספוג היה חלק במופעי הפסטיגל של שנת 2005, שני הסרטים הראשונים המבוססים על הסדרה וכמה פרקים מהעונה הראשונה והשלישית יצאו בתקליטורי DVD בכותרת "בובספוג מכנסמרובע: המיטב" על ידי הד ארצי בשנת 2007.
משנת 2021, ברשתות החברתיות עולים ראיונות עם מדבבי הסדרה ואנשי הצוות מאחורי הקלעים של הדיבוב העברי של הסדרה, הראיונות עולים כפרקים בהסכת בשם "פודקאסט-ספוג מכנסמרובע".
תיאטרון
בובספוג מכנסמרובע עובד למחזמר בהשתתפות שחקנים חיים בשנת 2016 על ידי הבמאית טינה לנדאו. הצגת הבכורה של SpongeBob SquarePants: The Broadway Musical נערכה בשיקגו בשנת 2016, ועלתה לראשונה בברודוויי ב-Palace Theatre ב-4 בדצמבר 2017. המחזמר היה מועמד לפרס טוני למחזמר הטוב ביותר לשנת 2018 (הפסיד לביקור התזמורת).
מוצרים
בישראל ומחוצה לה משווקים מוצרים שונים בחסות הסדרה, לדוגמה בישראל נמכרים מוצרי היגיינה וציוד משרדי עליהם מוטבע לוגו הסדרה.
משחקי בובספוג
המשחקים החלו בשנת 2001, כאשר בובספוג התחיל לשווק אותם ברשתות האינטרנט והמחשב, כמו אפל וווינדוס ובקונסולות שונות, כמו בפלייסטיישן, בקונסולות של נינטנדו ואפילו באקס בוקס. כל המשחקים מבוססים על פרקים וסרטים שהיו, כמו "המתחזה", "קרב על ביקיני בוטום", "בובספוג לפני הספירה", "בובספוג: הסרט", פרקי מרוץ ספינות, פרקי "איש הים ונער הקסם" וכו'. בין השנים 2002–2005, התחילה הפקת משחקים של בובספוג, יחד עם סדרות שונות בניקטונס, כמו ג'ימי ניוטרון, דני פנטום וקסם של הורים. באתר וואלה ניקלודיאון, היה ניתן לרכוש את כל המשחקים.
ניקטונס התאחדו!
"ניקטונס התאחדו!" (באנגלית, "!Nicktoons Unite") הוא משחק פלטפרומה שהופץ בשנת 2005 על ידי THQ. המשחק משולב עם ארבע סדרות שהיו בניקטונס: בובספוג מכנסמרובע, ג'ימי ניוטרון, דני פנטום וקסם של הורים. המשחק הופק על ידי מארה צ'אפה, טרבור גימון וצוות ניקלודיאון.
משפחת דון יחיא
משפחת דון יחיא היא משפחה יהודית בלטביה ובליטא, ממנה יצאו רבנים, מלומדים ואנשי ציבור רבים.
בידי המשפחה אילן יוחסין בן כאלף שנים. למרות שהאב המתועד הראשון שלה מיוחס על פי שם משפחתו לקהילות שו"ם, לדברי בני המשפחה - מוצא המשפחה מיהדות ספרד . ידוע על קשר משפחתי לרבי יצחק אברבנאל. אבי המשפחה היה רופא בחצר המלך, והוענק לו תואר הכבוד "דון". בעקבות גירוש ספרד עברו חלק מבני המשפחה לצפון אפריקה, ולמזרח אירופה, בעיקר ללטביה, ושם התפתחה שושלת רבנים בני המשפחה שכיהנו במשרות רבניות חשובות בערים ובקהילות שונות בלטביה ובליטא. רובם נמנו על חסידות חב"ד. רק ענף אחד שמר על השם המקורי "דון יחיא", והשאר הסבו את השם לשמות בעלי צליל רוסי - "דונחין" ו"דוניך" וכן "חרל"פ".
ממגורה
בין החומרים הנפוצים המאוחסנים בממגורות ניתן למצוא גרעיני דגנים, פחם, מלט ועוד. במקרים מסוימים עבודה בממגורה עלולה להיות מסוכנת.
ממגורות שימשו את האנושות משחר ההיסטוריה. בחפירות תל צף נמצאו שרידים של שש ממגורות שנבנו על בסיס ממספר שכבות של לבנים, וקיר היקפי מלבנים בגובה 2-3 מטר. על הקירות החיצוניים התגלו שרידי טיח סיד לבן.
צבע (פירושונים)
{{פירושונים|
ראו גם
}}
בופנז'ה
בופנז'ה (בצרפתית: Bofinger) היא מסעדה פריזאית.
בופנז'ה הוא הבראסרי הוותיק בפריז. המסעדה נבנתה ב-1864, מעוצבת בסגנון בל אפוק ושוכנת ברובע הרביעי, בסמטה הסמוכה לכיכר הבסטיליה.
בופנז'ה מגיש מטבח אלזסי, אזור ממנו הגיעו בעליו. מנת הדגל היא שוקרוט, כשלפעמים דגים מחליפים את נקניק החזיר במנה, מנה מרכזית נוספת היא הפואה גרא; המנה הפופולרית ביותר היא פלטת פירות ים.
בשנות התשעים של המאה העשרים נקנה בראסרי בופנז'ה על ידי תאגיד פלו FLO.
יחסי אוקראינה–סלובניה
יחסי אוקראינה–סלובניה הם יחסי החוץ בין אוקראינה וסלובניה.
יחסים פוליטיים
סלובניה הכירה בעצמאות אוקראינה ב-11 בדצמבר 1991, ויחסים דיפלומטיים בין המדינות כוננו כעבור שלושה חודשים, ב-10 במרץ 1992. בשנת 2004 פתחה אוקראינה את שגרירותה בליובליאנה, ואילו שגרירות סלובניה באוקראינה נפתחה באפריל 2004 בקייב, כאשר לפני כן משימתה בוצעה על ידי שגרירותה בבודפשט, הונגריה.
תהום ליטקה
תהום ליטקה היא שקע ימי באוקיינוס הארקטי, הנקודה הימית הנמוכה ביותר בים זה. התהום, היא השקע הימי ה-20 בעומקו בימי העולם.
גאוגרפיה
התהום ממוקמת דרומית לרכס המרכז-אוקייני "גקל", כ-350 קילומטרים צפון-מזרחית לסבאלברד וכ-220 קילומטרים צפונית לאי נורדאוסטלנדט. שיא התהום נמצא בעומק של 5,449 מטרים מתחת לגובה פני הים. עומק המים הממוצע בים הארקטי עומד על כ-1,000 מטרים מתחת לגובה פני הים, כאשר ביותר מ-60% משטחו העומק עומד על כ-200 מטרים בלבד מתחת לגובה הים.
משלחת רוסית על סיפון שוברת הקרח "פיודור ליטקה" גילתה את התהום בשנת 1955. שוברת הקרח והתהום נקראים על שם מגלה הארצות פיודור ליטקה.
התמד
"גוף הנע על משטח אופקי ללא הפרעה חיצונית ימשיך לנוע באותו כיוון ובמהירות קבועה."
גליליי הסיק מכך כי לא ניתן להבחין נסיונית בין שתי מערכות ייחוס הנעות במהירות קבועה. עיקרון זה נקרא עקרון היחסות של גליליי, והוא יסוד חשוב של המכניקה הקלאסית. עקרון ההתמדה של גליליי הפך מאוחר יותר להיות החוק הראשון בשלושת חוקי התנועה של ניוטון.
בניסוח מתמטי, אומרים כי כאשר שקול הכוחות על גוף שווה לאפס, הגוף ינוח או ינוע בתנועה קצובה, כלומר יהיה ללא תאוצה: .
כדי לשנות את גודל או את כיוון מהירות הגוף (כלומר להעניק לו תאוצה), יש להפעיל עליו כוח.
תלות במערכת הייחוס
מהירות ומיקום הם גדלים יחסיים. כלומר: אין משמעות פיזיקלית למינוחים כמו מהירות אבסולוטית, או מיקום אבסולוטי. בפיזיקה ניתן לבצע חישובים לגבי מיקומים ומהירויות רק כאשר הם נקבעים יחסית לחפץ אחר במרחב. כשאנו בוחרים ביחס למה אנו מודדים גדלים אלה, אנו בוחרים מערכת ייחוס. עקרון ההתמדה תלוי, אפוא, במערכת הייחוס שבה אנו בוחרים להתחשב, ואינו תקף בחלק ממערכות הייחוס האחרות ביקום. אם, לדוגמה, נשב במכונית מאיצה – ונמדוד את כל המהירויות והתאוצות יחסית למכונית – נגלה תופעות משונות. נראה לדוגמה, כי עיפרון שנח במקומו על לוח המחוונים יתחיל להתגלגל לכיווננו (כלומר: יאיץ לכיוננו) וייפול על קרקע המכונית, על אף שלא פועל עליו כוח. נצטרך לקבוע כי גם חפצים שלא פועלים עליהם כוחות מאיצים, או שנצטרך "להמציא" כוחות מדומים שיסבירו תאוצות אלה.
סאמרסלאם (1999)
תשעה קרבות התנהלו באירוע. בקרב המרכזי, מנקיינד ניצח את סטון קולד סטיב אוסטין וטריפל H בקרב משולש, שבו ג'סי ונטורה שימש כשופט המיוחד, וכתוצאה מכך שמר על אליפות ה-WWF.